Arne Burkhardt

Arne Burkhardt (født 6. januar 1944, død 30. mai 2023) var en tysk patolog.

I 2021 fremsatte Burkhardt sammen med sin pensjonerte kollega Walter Lang uverifiserte påstander om at obduksjonen av ti avdøde pasienter viste at de hadde dødd av skader forårsaket av vaksiner mot covid-19. Dette ble presentert på en konferanse de selv arrangerte. Samme år publiserte han en rapport sammen med Sucharit Bhakdi hvor det ble hevdet at det i 14 av 15 pasienter som ble obdusert etter å ha dødd etter covid-vaksinasjon ble funnet klare tegn på organsvikt som følge av autoimmun reaksjon. Påstandene har blitt tilbakeviste av andre fagspesialister. Vevsprøvene som Burkhardt hadde analysert var innsendt av pårørende som mistenkte vaksinen som årsak til dødsfall.

Burkhardt var i likhet med Bhakdi medlem av Mediziner und Wissenschaftler für Gesundheit, Freiheit und Demokratie, en organisasjon opprettet i 2020 som protest mot myndighetenes smittevernstiltak. Han deltok også på en komitéhøring i Forbundsdagen etter invitasjon av partiet Alternative für Deutschland, noe som har fått kritikk.

Referanser 

Tyske leger
Tyske vaksinemotstandere
Personer relatert til covid-19-pandemien
Fødselsdato ikke oppgitt